নিয়মিত পাঁচ ওয়াক্ত নামাজ আদায়ের মাধ্যমে একজন মুমিন বান্দা শারীরিক ও সামাজিক উপকারিতা পেয়ে থাকেন। একজন মুমিনকে পাঁচ ওয়াক্ত নামাজ পড়তে হলে অবশ্যই তাকে পাঁচবার অজু করতে হয়, যা স্বাস্থ্যের জন্য খুবই উপকারী। নামাজ আদায় করতে হলে শারীরিক নড়াচড়াও করতে হয়। এটাও স্বাস্থ্যের জন্য কল্যাণকর। বিশেষ করে ফজরের সময় ঘুম থেকে উঠে মসজিদে যাওয়ার সময় সকালের মৃদুমন্দ বাতাস উপভোগ করাও স্বাস্থ্যের জন্য বড়ই উপকারী ও কল্যাণকর। চিকিৎসা বিজ্ঞানীরা এ কথা অকুণ্ঠচিত্তে সমর্থন করেছেন।